title: -modda. Tovarlarni Oʻzbekiston Respublikasi hududiga
text: |
  -modda. Tovarlarni Oʻzbekiston Respublikasi hududiga Pdf ko'rish
  |
  bet | 184/352 | Sana | 19.01.2024 | Hajmi | 2,93 Mb. | | #141154 |
  Bog'liq 00000000858c3fb50185edf3c8360039254-modda. Tovarlarni Oʻzbekiston Respublikasi hududiga
  olib kirishda soliq bazasini aniqlash tartibi
  (1-q.)
  Tovarlarni Oʻzbekiston Respublikasi hududiga olib kirishda soliq bazasi quyidagilarni
  qoʻshgan holda hisoblab chiqarilgan ushbu tovarlarning qiymati sifatida aniqlanadi:
  1) tovarlarning bojxona toʻgʻrisidagi qonunchilikka muvofiq aniqlanadigan bojxona
  qiymatini;
  (OʻzR 21.04.2021-y. OʻRQ-683-son Qonuni tahriridagi band)
  2) tovarlar Oʻzbekiston Respublikasiga olib kirilayotganda toʻlanishi lozim boʻlgan aksiz
  soligʻi va bojxona bojini.
  (2-q.)
  Oʻzbekiston Respublikasining bojxona hududidan tashqarida qayta ishlash bojxona
  tartib-taomiliga muvofiq Oʻzbekiston Respublikasi hududidan ilgari olib chiqilgan tovarlarning
  qayta ishlash mahsulotlari ushbu hududga olib kirilayotganda soliq bazasi bunday qayta
  ishlashning qiymati sifatida aniqlanadi.
  (3-q.)
  Soliq bazasi Oʻzbekiston Respublikasi hududiga olib kiriladigan bir nomdagi, turdagi
  va markadagi tovarlarning har bir guruhi boʻyicha alohida aniqlanadi.
  (4-q.)
  Agar Oʻzbekiston Respublikasining bojxona hududiga olib kiriladigan tovarlarning
  bir turkumi tarkibida bir vaqtning oʻzida ham aksiz toʻlanadigan, ham aksiz toʻlanmaydigan
  tovarlar mavjud boʻlsa, soliq bazasi mazkur tovarlarning har bir guruhiga nisbatan alohida
  aniqlanadi.
  (5-q.)
  Agar Oʻzbekiston Respublikasining bojxona hududiga olib kiriladigan tovarlar
  turkumi tarkibida bojxona hududidan tashqarida qayta ishlash bojxona tartib-taomiliga muvofiq
  Oʻzbekiston Respublikasi hududidan ilgari olib chiqilgan tovarlarning qayta ishlash mahsulotlari
  mavjud boʻlsa, soliq bazasi xuddi shunday tartibda aniqlanadi.
  255-modda. Tovarlar (xizmatlar) chet ellik shaxslar
  tomonidan realizatsiya qilinganda soliq agentlari
  tomonidan soliq bazasini aniqlashning
  |
  | |